open-index/open-wikipedia-markdown huggingface dataset:
Rolf Pettersson

**Rolf «Roffe» Pettersson** er en tidligere svensk orienteringsløper. Han er fire ganger verdensmester i stafettorientering. Med sine 4 gull er han den svenske løperen som har tatt flest VM-gull for Sverige på herresiden. Han er også en av de mestvinnende i VM-historien gjennom tidene. I sin aktive karriere konkurrerte han for den svenske orienteringsklubben Hagaby GoIF og det svenske landslaget.

Pettersson ble verdensmester i stafett i 1972, 1974, 1976 og 1979. Han tok sølvmedalje individuelt i skotske Aviemore i 1979. Han tok også sølv på stafetten under VM i Kongsberg i 1978.

Sammen med sin klubb, Hagaby GoIF, var han med å vinne orienteringsstafetten Tiomila to år på rad. Triumfene kom i 1975 og 1976.

## Se også
* VM i orientering - Mestvinnende utøvere

## Eksterne lenker
* Resultater fra det internasjonale orienteringsforbundet (IOF)
Bergen (film)

***Bergen*** er en norsk kortfilmdokumentar fra 1943 i regi av Harry Ivarson. Filmen er en slags kulturfilm som viser Bergens beliggenhet, historie og arkitektur til musikk utvalgt av Carsten Carlsen. Den ble produsert og distribuert av Norsk Film A/S.

## Referanser


## Eksterne lenker
* 
* Filmen på Youtube
Søndre Langåra

**Søndre Langåra** er en øy i Oslofjorden, i Frogn kommune, Akershus. 
Øya ligger aller lengst nord i Frogn, rett vest for Spro brygge på Nesoddlandet. Den er ca. 1,3 km lang i retning nord-sør, og dekker ca. 300 da. Søndre Langåra er bebygd med fritidsboliger på 61 eiendommer. På nordspissen ligger den fredede Søndre Langåra tåkeklokke, som kan leies gjennom Kystled Oslofjorden.
Kristiansand rådhus

**Kristiansand rådhus** ligger på Øvre torv i Kristiansand kommune i Agder.  Selve rådhuset huser bystyresal og møterom.  Kommuneadministrasjonen, inkludert ordførerens kontor (Rådhuskvartalet) ligger i de øvrige bygningene med front mot Øvre torv og har også inngang fra Tollbodgata.

## Historie
I begynnelsen av 1800-tallet hadde byen få offentlige bygninger. I 1830-årene begynte behovet for kommunale bygninger å bli påtrengende. Det ble planlagt et rådhus som skulle inneholde tinghus med rom for rettslokaler, skattefogd, politimester, magistrat, byfogdkontor – og fengsel til erstatning for det skrøpelige, gamle fengslet i byen. Formannskapet henvendte seg til landets mest anerkjente arkitekter. Høye byggekostnader førte imidlertid til at planene ble lagt til side. På slutten av 1850-årene tilbød staten seg å betale store bidrag til kommuner som reiste nye fengselsbygg. Den sjansen lot ikke byen gå fra seg.

Magistraten foreslo i 1860 å bygge rådhus og fengsel på torvet. Arkitekt Carl Emil Kaurin i Christiania tegnet rådhuset.  Rådhuset med fengsel ble oppført av arbeidere fra hovedstaden i 1863-1864.

Rådhuset ble innviet 15. september 1864. Formannskapssalen ble innredet i rådhuset i 1951. I begynnelsen av 1980-årene ble det gamle fengselet revet i forbindelse med en utvidelse av Festningsgata, og rådhuset ble ominnredet etter tegninger fra byarkitekt Alv Erikstad.

Rådhuset er bygget på sandgrunn, og under graving av nytt, undersjordisk parkeringshus i mars 2016 under Øvre Torv, fikk det setningsskader og slo sprekker.

## Referanser


## Eksterne lenker
* Rådhuset - kommunens parlament  Kristiansand kommune
Liisa Veijalainen

**Liisa Veijalainen** (født *Liisa Karina Liukkonen* den 4. april 1951 i Pikis) er en tidligere finsk orienteringsløper. Hun er flere ganger verdensmester i orientering. I sin aktive karriere representerte hun de finske orienteringsklubbene Piikiön Karhuja, Liedon Parma og MS Parma samt det finske landslaget. 

Veijalainen er en av VM-historiens mestvinnende orienteringsløpere på kvinnesiden. I sin storhetstid på 70-tallet og begynnelsen av 80-tallet tok hun hele fire gullmedaljer og fire sølvmedaljer i VM. Både i skotske Aviemore, Kongsberg og på hjemmebane i Tammerfors tok Veijalainen medalje både på stafetten og den individuelle, klassiske distansen. Hun tok også tre medaljer i Nordisk mesterskap.

## Meritter
Se til høyre nede på siden for en medaljeoversikt.

## Referanser


## Kilder
* Artikkelen er en oversettelse av den finske versjonen.
Bjerkøya

**Bjerkøya** kan vise til

* Bjerkøya (Asker), en øy i Asker kommune
* Bjerkøya (Holmestrand), en øy i Holmestrand kommune
Karin Rabe

**Karin Rabe** (født 17. februar 1954) er en tidligere svensk orienteringsløper. Hun hadde sin storhetstid på slutten av 70-tallet og hele 80-tallet. Hun ble verdensmester i orientering fire ganger, samtlige i stafett.

Med sine 4 VM-gull er hun blant de mestvinnende løperne i VM-historien. Hennes første VM-gull på stafett tok hun sammen med Arja Hannus, Barbro Lönnkvist og Annichen Kringstad i sveitsiske Thun i 1981. Hun var deretter på vinnerlaget i begge verdensmesterskapene som fulgte, i 1983 og i 1985. I 1983 løp hun første etappe for det svenske vinnerlaget, etterfulgt av Marita Skogum, Kerstin Månsson og Annichen Kringstad. I 1985 løp Rabe på nytt første etappe, men denne gangen vekslet hun over til Christina Blomqvist. Månsson og Kringstad løp de avsluttende etappene for laget som vant gull foran Norge. Karin Rabes siste VM-gull ble vunnet på hjemmebane i Sverige. Sverige vant stafetten i Skara med Rabe, Hannus, Kerstin Haglund og Skogum på laget. Rabe fikk med seg to individuelle medaljer fra verdensmesterskap i løpet av sin karriere. Hun vant en rekke medaljer i det nordiske mesterskapet.

Med sin daværende klubb Almby IK, var Rabe med på å vinne orienteringsverdens største klubbstafett, Venla i 1983.

## Se også
* VM i orientering

## Kilder
* Resultater fra verdensmesterskkap - IOF
Karl Morgan Johnsen

**Karl Morgan Johnsen** (født 1961) er en norsk gitarmaker. Han grunnla gitarproduksjonsselskapet Morgan Instrument Norge AS i 1982, som per 2015 er grossist og totalleverandør av PA, lydutstyr og musikkinstrumenter.

Johnsen har de senere år fokusert på norsk treverk i sine gitarkonstruksjoner, og har for dette høstet anerkjennelse fra Regnskogfondet.

## Referanser


## Eksterne lenker
* Morgan Instrument Norge AS
Line Smørsgård

**Line Krogedal Smørsgård** (født 23. juli 1987) er en norsk fotballspiller fra Sandnes som har vært innom Liverpool LFC på angrep.

Hun spilte på Lura Idrettslag, Forus, Gausel, Sola før hun i 2005 debuterte med en scoring i cupkamp for Klepp Idrettslag som da var i toppdivisjonen. Hun hadde kommet inn i det 55. minutt og scoret i sin debut da de slo Haugar 6-0 foran 87 tilskuere.  I januar 2006 spilte hun også på Bryne vidaregåande skule sitt lag, og ikke lenge etter ble hun uttatt til landslaget J19 som skulle til La Manga.  I juli 2007 spilte hun U23 mot USA, kun uker før hun scoret 4 mål da Klepp slo Sandviken 9-0 borte i landets toppdivisjon.  Selv om hun var misfornøyd med kontrakten og var aktuell på sola, fortsatte hun ut 2008 og 2009 for Klepp, men i 2010 var det stopp og hun gikk til Kolbotn Idrettslag der hun var i to sesonger (2010 og Toppserien 2011), før hun returnerte til Klepp som ble mer effektiv.  Der spilte hun i tre sesonger, før det i november 2014 ble klart at hun skulle til Liverpool LFC (gjerne kalt «Liverpool Ladies») sammen med forsvarskjempen Ingrid Ryland fra Arna-Bjørnar Fotball.  Laget var regjerende seriemester i England, og hun fikk få kamper.  Laget unngikk såvidt nedrykk da de ble nummer 7 av 8 i 2015-sesongen, så etter 1-årskontraktens utløp ble det ikke noe mer på noen av de.

## Referanser


## Eksterne lenker
* Selvstendig og hjemmekjær, intervju hos dynamitegirls.no
Det internasjonale orienteringsforbundet

**Det internasjonale orienteringsforbundet** (engelsk: *International Orienteering Federation*, forkortet *IOF*) ble stiftet i København den 21. mai 1961  og er orienteringens verdensorganisasjon. Det internasjonale orienteringsforbundet har ansvar for orientering, skiorientering, presisjonsorientering og mountainbikeorientering.

## Medlemsland
Per 2015, har Det internasjonale orienteringsforbundet har 53 fullstendige og 27 assosierende medlemmer.

### Afrika
**1 fullstendig medlem og 6 assosierende medlemmer**

### Asia
**9 fullstendige medlemmer och 8 assosierende medlemmer**

### Europa
**35 fullstendige medlemmer og 3 assosierende medlemmer**

### Nord-Amerika
**3 fullstendige medlemmer og 4 assosierende medlemmer**

### Oseania
**2 fullstendige medlemmer**

### Sør-Amerika
**2 fullstendige medlemmer og 6 assosierende medlemmer**

## Referanser


## Eksterne lenker
*
Øivin Fjeld

**Øivin Fjeld** (født 25. mai 1951 i Fredrikstad) er en norsk gitarist og gitarmaker. Han er best kjent for å ha designet og konstruert gitaren G-Sharp, som trakteres av størrelser som Mark Knopfler, Eric Clapton, Scotty Moore og Tommy Emmanuel, og i Norge blant andre Unni Wilhelmsen og Jarle Bernhoft.

## Virksomhet
Fjeld hadde bygget og reparert gitarer i årevis på sitt gitarverksted i Fredrikstad, og var en periode samtidig hovedlæreren på gitarfakultetet ved Musikk Instrument Akademiet (MIA) i Sarpsborg. Her satte han seg fore å bygge noe unikt, og når han prøvde varianter av *kortskalagitarer* fant han lyden han lette etter i G#-stemming. Denne prototypen ble en mal hans studenter brukte for å lære å bygge gitarer.

Fjeld planla aldri noen kommersialisering av gitaren, men på grunn av stadige forespørsler fra gitarspillende venner og bekjente startet han etter hvert en liten produksjon. Etterspørselen ble større enn forventet, og serieproduksjonen av G-Sharp OF-1 startet i 2005.

Fjeld takket i 2006 nei til et tilbud fra Fender, som ville overta produksjon og distribusjon av gitaren. I 2014 solgte Øivin Fjeld rettighetene til G-Sharp-gitaren til Frank Pedersen, som opprinnelig var fra Rolvsøy, men da holdt til i USA. Fjeld ga i intervjuer uttrykk for at han var tilfreds med at gitaren ikke endte opp i det som kunne blitt den nederste skrivebordsskuffen hos Fender, og følte seg trygg på at gitaren hans til slutt havnet i de rette hender.

Per 2015 bygger og reparerer Fjeld fremdeles gitarer ved sitt verksted i Fredrikstad.

## Referanser


## Eksterne lenker
* G-Sharp Guitars
Hedda Gabler (1980)

***Hedda Gabler*** er en østtysk TV-versjon fra 1980 av Henrik Ibsens skuespill med samme navn. Den ble regissert av Thomas Langhoff.  

## Handling
Den beundrede og bortskjemte generaldatteren Hedda Gabler giftet seg med den spissborgerlige og middelmådige akademikeren Jörgen Tesman, fordi hun håpet at han kunne bli en betydningsfull person. Hedda er en eksentrisk dame med umettelige livskrav. Hun viser ingen forståelse for mannens arbeid. Hedda kjeder seg i de små trange forholdene og skjønner ikke at Tesman aldri kan gi henne et storstilt liv. Ejlert Lövborg, en kollega av mannen, vender tilbake til byen, som han måtte forlate på grunn av et utsvevende liv. De vet begge nå at Hedda fryktet en skandale, dersom hun hadde gjengjeldt hans lidenskapelige kjærlighet. Lövborg har blitt rehabilitert. Thea Elvsted, som har hjulpet ham, er nå kvinnen ved hans side. Heddas kjærlighet til Lövborg vekkes til live igjen, samtidig som hun er misunnelig på Thea. Den skruppelløse Hedda, som er drevet av sitt destruktive temperament og oppildnet av sitt ønske om å avgjøre skjebnen til andre mennesker, driver Lövborg i undergangen.

## Rolleliste
* Jutta Hoffmann - Hedda Tesman, født Gabler
* Jörg Gudzuhn - Jörgen Tesman
* Jürgen Gosch - Ejlert Lövborg
* Monika Lennartz - Fru Elvsted
* Klaus Piontek - Assessor Brack
* Doris Thalmer - Frøken Juliane Tesman
* Lieselott Baumgarten - Berte

## Referanser


## Eksterne lenker
* ''Hedda Gabler'' (1980) i Fernsehen der DDR
Bjerkøya (Asker)

**Bjerkøya** er en øy i Oslofjorden, Asker kommune i Akershus. Øya er ca. 1,3&nbsp;km i retning NØ-SV, og dekker ca. 175 da. Øya er for størstedelen bebygd med fritidsboliger på ca. 40 eiendommer.

På nordøstspissen, ut mot fjordsiden, ligger Bjerkøya naturminne, et ca. fem dekar stort område som er båndlagt etter naturvernloven.

## Referanser
Hedda Gabler (1978)

***Hedda Gabler*** er en belgisk dramafilm fra 1978 regissert av Jan Decorte. Han skrev også manuset, som var basert på Henrik Ibsens skuespill, *[[Hedda Gabler]]*, fra 1890.

## Handling
Hedda Gabler er en attraktiv kvinne som blir gift med den respektable akademikeren George Tesman. Men snart dukker en tidligere kjæreste, drømmeren Eilert Lovborg, opp - noe som etter hvert ender med tragiske resultater.

## Rolleliste
* Rita Wouters - Hedda Gabler 
* Reyz Schumacher - Thea Elvsted
* Jos van Gorp - Assessor Brack
* Jan Pauwels - ''Jörgen Tesman
* Cara van Wersch - Julia Tesman
* Bert Andre - Ejlert Lövborg
* Sigrid Vinks - Berthe

## Eksterne lenker
*
Punx

***Punx*** er en norsk musikk-dokumentarserie om punk som gikk på NRK-TV i 2015. Serien tar for seg norsk punk og dens avarter i perioden 1977 til 2015. Regi er ved Thomas Robsahm.

Dokumentaren er basert på 50 intervjuobjekter, samt mange timer med arkivmateriale fra NRKs rikholdige arkiv. Den inneholder klipp fra band som blant annet Kjøtt og The Aller Værste! men også forholdvis nye band som Razika og Kvelertak. Det er også intervjuer med bandmedlemmer, men også av kjendiser som Thomas Seltzer og Marcel Leliënhof som var punkere i sin ungdomstid.

Serien ble også vist som filmversjon på Cinemateket i Oslo og Trondheim.

## Handling

*Episode 1*
1979, begynnelsen. Punken kommer til Norge.

*Episode 2*
Norske tekster fornyes med punken og grunnlaget legges for "de fire store" Dumdum Boys, Raga Rockers, Jokke & Valentinerne og deLillos.

*Episode 3*
Blitz blir et samlingssted for norske punkere og konfrontasjonene med politiet og høyreekstreme eskalerer utover 80- og 90-tallet. 

*Episode 4*
Man ser på det faktum at punken er blitt både allmanseie og mote. Nyere band når ut til et mye større publikum og er langt bedre musikere enn pionerene

## Referanser


## Eksterne lenker
* Hele serien på NRK Nett-TV
* Da punken kom til Norge - og nektet å dra
* Ny dokumentarserie forteller om punkens historie i Norge  Gaffa
* Klarer du å se hvilke kjendis dette er? TV 2
*
Ramtonholmen

**Ramtonholmen** er en øy i Indre Oslofjord, i Røyken i Asker kommune i Akershus. Den lå historisk i Buskerud amt og fylke. Den ligger rett øst for Ramton camping mellom Nærsnes og Åros.

Øya er på ca. 35 da, den er ubebodd og er regulert som friområde. Det er tilrettelagt med toalett, og med brygge for mindre båter.

## Referanser
Olivius Skymoen

**Olivius Skymoen** (født 10. desember 1857, død 19. august 1909) var en norsk sportsskytter som konkurrerte i rifle. 

Han representerte Norge under Sommer-OL 1908, der hans beste resultat var en 24.-plass. 

## Referanser


## Eksterne lenker
*
Georg Erdmann

**Georg Marenus Gottlieb Erdmann** (født 21. februar 1875, død 22. februar 1966) var en norsk sportsskytter som konkurrerte i rifle.

Han representerte Norge i skyting under Sommer-OL 1908, der hans beste resultat var en 13.-plass.

## Litteratur
* 

## Eksterne lenker
*
Asmund Enger

**Asmund Johansen Enger** (født 30. september 1881 i Nordre Land, død 11. april 1966 samme sted) var en norsk gårdbruker, journalist, ingeniør, organisasjonsmann og sportsskytter som konkurrerte i rifle.

Han vokste opp på Gjøvik som sønn av redaktør i *[[Samhold/Velgeren|Samhold]]*, gårdbruker, industrigründer og skytterleder Johan Amundsen Enger og Inger Mathea Frøisland. Han gikk teknisk skole i Norge og tok sin videre utdannelse i England og Tyskland. Han giftet seg i 1908 med Gudrun Ødegaard, datter av lærer Halvor Ødegaard i Etnedal.

I likhet med faren ble han en ivrig skytter. Han representerte Norge under Sommer-OL 1906, «ekstralekene», der hans beste resultat var en 19.-plass, og Sommer-OL 1908, der han fikk en 41.-plass.

Han overtok slektsgården Enger med tilhørende skogeiendommer i Nordre Land etter faren, og påtok seg en rekke verv innenfor jord- og skogbrukets organisasjoner og bedrifter. Han ble styremedlem i de industriforetakene som faren og hans brødre (firma L.A. Enger & Co.) hadde startet: Hunton Bruk, Norma Projektilfabrik og Valdres Skiferbrud.

Enger tilhørte kretsen rundt Johan E. Mellbye innenfor bondebevegelsen. I 1930-årene ble han Mellbyes nestformann i Norges Bondelag. I *[[Norsk krigsleksikon]]* skriver historiker Harald Espeli at nestformann Enger ville «lenge strekke seg langt for å få en kompromissavtale med NS i havn» under okkupasjonen. Avtalen ble avvist av Bondelagets representantskap i november 1940, og Enger ble snart tvunget av okkupasjonsmyndighetene til å trekke seg som nestformann. Mellbye ble på sin side avsatt som formann i 1941, og Bondelaget omdannet til Norges Bondesamband.

## Referanser
Bergholmen (Frogn)

**Bergholmen** er en øy i Oslofjorden, i Frogn kommune i Akershus. Øya er på ca. 90 da, den ligger rett sørvest for sørspissen av Håøya, og er skilt fra denne med det trange Kloasundet.

Bergholmen var en del av området som ble kjøpt inn av Forsvaret for utbygging av Oscarsborg festning, og ble sete for mineforsvaret av Drøbaksundet. I dag er Bergholmen åpen for allmenheten. Befalsboligen på øya er disponert som kystledhytte, og kan leies gjennom Kystled Oslofjorden.

## Referanser




## Eksterne lenker
*
Sam Smith

**Samuel Frederick Smith** (født 1992) er en britisk sanger og låtskriver. Hen ble kjent i oktober 2012 via Disclosures gjennombruddsingle «Latch», som nådde til ellevteplass på UK Singles Chart. Smith var deretter med på Naughty Boys «La La La», som resulterte i Smiths første topplassering for en singel i mai 2013.

I oktober 2015 utga Smith «Writing's on the Wall», kjenningsmelodien til James Bond-filmen *[[Spectre]]*. Hen mottok en *[[Guinness rekordbok|Guinness World Record]]* da låten ble den første James Bond-kjenningsmelodi som nådde førsteplassen på en hitliste i Storbritannia.

## Referanser




## Eksterne lenker
* 
* 
* 
* 
*
Kemikalieinspektionen

**Kemikalieinspektionen** er en svensk tilsynsmyndighet under Miljödepartementet. Den er forvaltningsmyndighet for saker om helse- og miljøriski med:
* kjemiske produkter,
* varer som inneholder eller har vært behandlet med et kjemisk produkt, og
* biotekniske organismer.
Kemikalieinspektionen har også ansvar for samordning, utvikling, oppfølgning, utvärdering, rapportering og informasjon i spørsmål om miljøkvalitetsmålet Giftfri miljö. I miljømålsarbeidet skal Kemikalieinspektionen rapportere til miljömålsrådet som ligger under Naturvårdsverket. 

## Referanser


## Eksterne lenker
*
Som du vil ha’ mig

***Som du vil ha' mig*** er en dansk filmkomedie fra 1943 regissert av Johan Jacobsen. Filmens litterære forlegg var norske Alex Brinchmanns komedie *Karusell*, som også ble filmatisert i Norge som *[[Den farlige leken]]* og i Sverige som *[[Som du vill ha mej]]*.

## Handling
Arkitekten Gustav Hellberg er gift med Helene, og de har to små barn. Den livlige og selskapelige Gustav liker å feste og flørte. Kona derimot er søt, huslig og liker bedre å være hjemme. Det skaper irritasjon. Gustav møter en kveld doktor Holm i et selskap. Han eksperimenterer med hormonpreparater og har oppnådd utmerkede resultater på dyr. Hva om kona....

## Rolleliste
* Ebbe Rode - Frederik Holm, Dr. med.
* Gunnar Lauring - Gustav Hellberg, arkitekt
* Marguerite Viby - Helene, Hellbergs kone
* Hanne Kruse - Greta, Hellbergs datter
* Erling Schroeder - Stefan Dweller, en berømt pianist
* Sigrid Horne-Rasmussen - Eva
* Inger Stender - Ellinor
* Elith Pio - Valdemar Mogensen
* Randi Michelsen - Margrethe, Mogensens hustru
* Petrine Sonne - Frk. Sørensen, ansatt hos Dr. Holm

## Referanser


## Eksterne lenker
*
Kvintakkord

**Kvintakkord** (også *powerakkord* eller *power chord*) er en akkord som i grunnform består av to toner, grunntone og kvint. Ofte spilles grunntones oktav, i blant også kvintens.

En kvintakkord er ingen egentlig akkord, men en toklang, alternativt en tersløs treklang uten dur/moll-karakter. Slike akkorder låter kraftig, og fordi tersen mangler, klinger de ikke dissonant når instrumentsignalet forvrenges, derfor brukes de gjerne i rockemusikk med mye forvrengning, f.eks. i heavy metal.

Spill med kvintakkorder har enkelte likheter med middelalderens kvartharmonikk, og enkelte musikkstykker fra middelalderen kan fungere i rockeversjoner.

I besifringsnotasjon vises kvintakkorder som grunntonen og et femtall, eksempelvis  som C5 eller  C5.  Sjeldnere brukte  varianter viser til at tersen skal utelates: Cno3, Comit3 eller C3.

For standardstemt gitar (E–A–d–g–h–e') kan E5 og G5 vises grafisk slik:


Fil:E5 power chord for guitar (open).png|E5
Fil:G5 power chord for guitar (3rd fret).png|G5
Fil:G5 power chord for guitar (omit octave).png|G5


## Referanser


## Eksterne lenker
* ''Die gängigsten Powerchords''
* ''Powerchords'' , en innføring for gitar
Ragnhild Andenæs

**Ragnhild Andenæs** (født 28. september 1977) er en norsk tidligere fekter som konkurrerte i kårde. 

Hun representerte Norge under Sommer-OL 2000, der hun ble nummer 8 og 24. 

## Medaljer i norske mesterskap

## Se også
* Norgesmesterskapet i fekting

## Eksterne lenker
*
Fleskesvor

**Fleskesvor** er en snack eller et tilbehør til mat lavet av stekt grisehud. 

Fleskesvor kjennes i Norge som et sprøtt, lysebrunt stykke stekt svor fra svineribbe, eller solgt i poser som snacks. 

## Referanser
Erik Are Stedt-saken

**Erik Are Stedt-saken** er saken hvor psykisk syke Erik Are Stedt (35) ble kvalt på Oslo legevakt 29. november 2012. Stedt var diagnostisert som paranoid schizofren. Han kontaktet politiet med en anmeldelse, men politibetjenten som tok imot ham mente han burde få legetilsyn. På legevakten ble det bestemt at Stedt skulle legges inn. Da betjentene skulle hjelpe til med transport av Stedt ble det påstått at det oppstod et basketak mellom Stedt, politibetjentene og en ambulansearbeider. Under basketaket tar ambulansearbeideren kveletak på Stedt, og holder dette i 58 sekunder, hvoretter Stedt mister livet som følge av kvelertaket.

Foreldrene til Stedt er kritiske til politiets arbeid og mener de har unndratt seg ansvar for handlingen.

Drapet ble henlagt av Spesialenheten for politisaker, hvoretter Stedts foreldre klaget henleggelsen inn for Riksadvokaten. De konkluderte deretter i mai 2014 med at ingen hadde gjort noe straffbart i saken.

Norsk rikskringkasting ba i desember 2012 om innsyn i overvåkingsvideoen, etter at dødes familie hadde gitt samtykke. I 2014 avslo Riksadvokaten begjæringen om innsyn i overvåkningsopptaket. Senere har Riksadvokaten fått medhold i avslaget både hos Oslo tingrett og Borgarting lagmannsrett. Det er prosedert på at hensynet til personvernet til de involverte i opptaket fra Oslo legevakt.

## Referanser
Ci mu xin

***Ci mu xin*** (kantonesisk: **) er en hongkongkinesisk film fra 1960. Regissør var Cho Kei, som også skrev manuset. Det er basert på Henrik Ibsens skuespill, *[[Gengangere]]*, fra 1881.

I en avstemning, utført av magasinet *Timeout* i 2012, ble denne filmen rangert på en 46.-plass i en liste over de 100 beste filmene fra Hongkong.

Premieren fant sted i Hongkong 26. mai 1960.

## Tilpasninger til kinesiske forhold

Med en Hongkong-basert familie som bakgrunn har filmen fått en nærmest umulig oppgave med å omdanne Ibsens *[[Gengangere]]* til en historie som kan konsumeres av det kinesiske publikummet. I en krysskulturell adapsjon av *Gengangere* stilles man overfor en kjempeoppgave. Stykkets budskap må gjøres overbevisende for kineserne ved at kløften mellom de kristenvestlige og de kinesiske verdiene overbrygges.

Den kristne bakgrunnen i *Gengangere* er erstattet med konfucianske verdier. Begge understreker imidlertid den store viktigheten av familieinstitusjonen og etiske verdier på bekostning av enkeltindividets ønsker og preferanser.

*Sau Yin* tilsvarer fru *Alving*. I filmen er pastor *Manders* erstattet av *Sau-Yin*s far og bror. Førstnevnte er en konfuciansk patriarkalsk far og sistnevnte er en vestliginspirert moderne forretningsmann. Hos broren er kristne verdier erstattet av en praktisk konfuciansk forretningsmoral.

Det hemmelige kjærlighetsforholdet mellom fru *Alving* og *Manders* er fjernet i filmen. Det blir i stedet *Sau-Yin*s praktiske forretningsmann-bror som blir hennes åndelige veileder og forteller henne hvordan familiegeskjeften skal drives. *Sau Yin* blir til slutt en suksessrik forretningskvinne, hovedsakelig fordi hun aksepterer konfuciansk moral ved å omgjøre den til en forretningsfilosofi som kan tillempes familieanliggender. I slutten belønnes hun med en familieforsoning. Hun tilgis både av *Sze Wah* (*Oswald*) and *Ah Chun* (*Regine*). *Ah Chun* erkjenner henne som en elskende mor.

Et formål med å fjerne stykkets kristne bakgrunn til fordel for konfucianske verdier er for å gi kinesiske samfunn i utlandet en smak på hvordan et slikt komplekst forhold blir behandlet i en tradisjonell kinesisk familie og hvordan kinesiske verdier seirer til slutt. På den måten kan deres ønske om å bli knyttet til kinesisk kultur bli tilfredsstilt ved å se på filmen. At man vektlegger konfucianismens praktiske verdi i løsing av familie- og forretningsproblemer er for å bekrefte anvendeligheten og visdommen til den tradisjonelle kinesiske kulturen.

## Handling
Den mannlige etterkommeren i en familie faller for ei tjenestejente. Det viser seg senere at hun er barnet til hans beryktede, men respekterte far og ei annen tjenestejente. Sønnen er dessuten infisert av syfilis.

## Rolleliste (i utvalg)
*Cheung Ying - *Si Kau* / *Si Wah* 
*Teresa Ha Ping - *Chun* 
*Wong Man-Lei - *Sau-Yin* 
*Kong Yat-Fan  - *Ngau* 
*Lee Pang-Fei - *Kit* 
*Lee Heung-Kam - *Lily Chow* 
*Wong Cho-San - *Fook* 
*Ng Tung  - *Tak* 
*Lee Hang - *Chow* 
*Lai Man - *Chow Tai* 
*Helena Law Lan - *Chun Fa* 
*Yeung Yip-Wang - *Sau-Yins far* 
*Lee Yuet-Ching  - *Sau-Yins mor* 
*Sek Sau - *Young Si-Wah*

## Referanser


## Eksterne lenker
*
Hæggernes valsemølle

**Hæggernes valsemølle** er et industriområde som ligger ytterst på Hegreneset, i Ytre Sandviken, i Bergen.  

Kornsiloen er et kjent landemerke langs Byfjorden. Bygningen har i nyere tid vært gjenstand for flere ombyggingsforslag, inkludert konvertering til leiligheter. 

## Historie
Bedriften ble startet som Hæggernes dampmølle AS av Aug. D. Mohr & Søn sammen med danske interessenter 1868. Fra 1918 ble elektrisk drift påbegynt, og navnet endret til Hæggernes valsemølle. Fra 1987 var bedriften sammensluttet med Vaksdal mølle A/S, og drevet som egen avdeling, inntil selskapet ble nedlagt i 1992.

Siloen ble oppført i perioden 1943-52. og arkitekt var Per Grieg. Glass-trappehuset på siloen har designelementer som også finnes i Per Griegs utforming av Sundt varemagasin. 

I 1949 var det anløp av 42 skip, det største på 12 400 tonn. Samlet kvantum korn som ble losset, var 54 874 tonn. I 1949 tjente Bergens havnekasse kr 36.996,80 på siloen. Overskuddet på kr 176.518,24 ble i sin helhet benyttet til avskrivning på lån. Siloen hadde en kapasitet på 20 000 tonn og ble etablert som et eget selskap, AS Bergen Havnesilo. I siloen ble det malt hvetemel, rugmel, sammalt mel og grynmel. På anlegget ble det også tatt i mot byggkorn til øl-produksjonen på Hansa bryggeri.

## Kulturminnet
Hæggernes Valsemølle, er en kornsilo hvor *Gamle Pakkhus* dateres tilbake til 1760 første gang.

### Kulturminnet består av tre bygg
*Gamle Pakkhus, fra 1760, sjøhus, vernedato 8.mars 2019 
*Gamle Mølle, fra 1860, kvernhus-mølle, vernedato 8.mars 2019
*Nye Pakkhus, fra 1865, lagerbygning, vernedato 8.mars 2019

### Øvrige bygg
*Gamle kornsilo, fra 1899
*Nye kornsilo, oppført i perioden 1943-1952
*Nye mølle, fra 1970

Hæggernæs valsemølle ble nedlagt i 1992, gjennom et politisk vedtak som omhandlet den totale norske møllekapasitet. 

## Hæggerneset i nyere tid
I 2019 ble det annonsert en transformasjon av industriområdene på og rundt lokasjonen til Hæggernes valsemølle. Det er planlagt opptil 800 boliger som en del av en strategi for å revitalisere og utvikle bydelene nær Bergen sentrum. 

Planene inkluderte også bevaring og integrering av eksisterende strukturer som kornsiloen på stedet. I februar 2025 godkjente byrådet i Bergen utbyggingsplaner for opp til 600 nye boliger på Hegreneset, med en foreløpig plan om 560 leiligheter. Av disse skal 115 integreres i de verneverdige industribygningene, inkludert 90 i Havnesiloen og 25 i de historiske møllene. Utbyggingen vil også tilrettelegge for offentlig tilgang til nærmere en kilometer av sjøkanten, et grønt parkområde, og flere torg og badeplasser.

## Referanser


## Eksterne lenker
*
Doncaster Rovers Belles LFC

**Doncaster Rovers Belles Ladies F.C.** (stiftet 1969) er et engelsk kvinnelag i fotball som vant den første sesongen av FA Women's Premier League i 1991–92, noe de gjentok i 1993–94.   De vant også FA-cupen for kvinner i 1994, noe de også hadde gjort i 1983, 1987, 1988, 1990 og 1992.  

Laget holder til i byen Doncaster i midtre England og spiller kampene på Keepmoat Stadium som også brukes av herrelaget Doncaster Rovers FC (stiftet 1879).  Laget het **Doncaster Belles** frem til 2003 da de ble slått sammen med herreklubben.

De var i 2011 ett av 8 lag i det nystartede FA Women's Super League, der de fra 2014 spilte i 2. divisjon (FA WSL 2) og nesten rykket opp i 2014 og 2015.  Spilleren Courtney Sweetman-Kirk ble toppskårer for divisjonen i 2015.
## Eksterne lenker
*
Zombie-Bjarne

***Zombie-Bjarne*** er en bok av Sigbjørn Mostue. Den er illustrert av Ketil Bleidin og kom ut på Cappelen Damm i 2013. Den ble nominert til Bokslukerprisen 2015 og var av de fem bøkene som ble superfinalister, men det var Trollskallen av Alexander Løken som vant prisen.

## Referanser
José Mário Vaz

**José Mário Vaz** (født 10. desember 1957 i Cacheu) er en økonom og politiker fra frigjøringsbevegelsen *[[Partido Africano da Independência da Guiné e Cabo Verde]]* (PAIGC) i det vestafrikanske landet Guinea-Bissau. Han er landets president siden 23. juni 2014.

Vaz er en kandidat til presidentvalget Guinea-Bissau 2019.

Den 29. oktober sparket president Vaz regjeringen. Denne avskjedigelsen er ikke anerkjent av ECOWAS som truer sanksjoner. Den nye regjeringen, ledet av Faustino Imbali, blir innsatt 31. oktober, mens Vaz sørger for at avstemningen blir holdt etter planen. 

ECOWAS gir ham toppmøtet 8. november for å trekke seg, mens Nasjonalt sikkerhetsråd ber de væpnede styrkene om å tillate installasjon av den nye regjeringen. Imbali trekker seg til slutt dagen for toppmøtet. Vaz må utnevne en ny statsminister.

Den 24. november kom han på fjerde plass i avstemningen og ble eliminert i første runde.

## Referanser
Jacques-Ignace Hittorff

**Jacques-Ignace** (opprinnelig *Jakob Ignaz*) **Hittorff**  (født 20. august 1792 i Köln, død 25. mars 1867 i Paris) var en fransk arkitekt. 

## Liv og virke
Hittorff kom til Paris i 1810 sammen med sin venn Franz Christian Gau. Han studerte ved École des beaux-arts i Charles Perciers atelier. Årene 1822-24 reiste Hittorff i Italia (blant annet sammen med den danske skulptøren Bertel Thorvaldsen og den tyske arkitekten Karl Ludwig von Zanth) der han blant annet kunne ta del av nye funn som peket mot at de antikke ruiner hadde vært bemalte. Hittorff begynte å undersøke polykromien i antikken og propagerte for at klassisismen skulle ha meget farge. Hittorff anses verken å ha vært en avansert tenker eller talentfull arkitekt, men hans idéer fungerte som en katalysator for noen viktigere arkitekter som Felix Duban, Henri Labrouste, Louis Duc og Leon Vaudoyer.

## Hittorffs viktigste egne verker
* 1831-1844 Saint-Vincent-de-Paul i Paris 
* 1844-1850 Mairie i Paris 5. arrondissement, Place du Panthéon 
* 1852 Cirque d'hiver i Paris
* 1861-1865 Gare du Nord i Paris

## Skrifter
* *Restitution du temple d'Empédocle à Sélinonte ou L'architecture polychrome chez les Grecs* (1851). 
* *Architecture antique de la Sicile* (3 volymer, 1826-1830 ; 1866-1867).

## Referanser


## Litteratur
* R D Middleton, *Hittorff's polychrome campaign* i *The beax-arts and nineteenth-century french architecture* London 1982
Charles Percier

**Charles Percier** (født 22. august 1764 i Paris, død 5. september 1838 samme sted) var en fransk arkitekt.

## Liv og virke
Percier anses sammen med Pierre Francois Leonard Fontaine å ha skapt empirestilen, en nyklassisisme som var fundamentert på studier av arkeologiske levninger og funn. Percier studerte under Antoine-François Peyre og mottok i 1786 Prix de Rome. Sammen med Fontaine besøkte han Det franske akademi i Roma og kunne på stedet studere den romerske antikken. 

Etter hjemkomsten til Paris ved midten av 1790-tallet ble de Frankrikes fremste innrednings- och møbelarkitekter og fikk mengder av bestillinger. I 1801 utnevte Napoleon I Fontaine til statlig arkitekt, en tjeneste han kom til å dele med Percier til og med 1804. De var ansvarige for å innrede palasser i Fontainebleau, Strasbourg og Versailles. De omgestaltet Rue de Rivoli og Rue de la Paix i Paris til paradegater med representative enhetlige fasader med arkader i grunnetasjene. 

Som deres mest framstående verk pleier man å fremheve *Arc de Triomphe du Carrousel* (1806-1807) som står ved Louvre. Triumfbuen er inspirert av Septimius Severus' triumfbue i Roma (Septimius Severus-buen). 

Percier og Fontaine utgav ut hefter med tegninger som ble spredt over hele Europa, soe som i sin tur bidro til å spre empirestilen, mest er *Recueil de décorations intérieures* (1812).

De to arkitektene levde sammen, formodeltlig i et parforhold.

## Litteratur
* Ulrich Leben: *Object Design in the Age of Enlightenment. The History of the Royal Free Drawing School in Paris.* J. Paul Getty Museum, Los Angeles CA 2004, .
* Hans Ottomeyer: *Das frühe Oeuvre Charles Perciers (1782–1800). Zu den Anfängen des Historismus in Frankreich.* München 1981 (München, Univ., Diss., 1976).
* Sabine Frommel, Jean-Philippe Garric und Elisabeth Kieven (utg.): *Charles Percier e Pierre Fontaine dal soggiorno romano alla trasformazione di Parigi*, Studi della Bibliotheca Hertziana Bd. 9, Silvana Editoriale, Cinisello Balsamo/Mailand 2014, .

## Referanser


## Eksterne lenker
* 
* Percier and Fontaine
Bispeveien (Vestfold)

:*Bispeveien finnes også [[bispeveien|andre steder]].*
 
**Bispeveien** er en 26&nbsp;km lang vei i Holmestrand (3,6&nbsp;km) og Tønsberg (22,9&nbsp;km) kommuner. Den går fra rundkjøring ved Hvittingfossveien i nord, via Revetal og til rundkjøring i Åskrysset på E18 i sør. Veien utgjør en del av fylkesvei 35, og fungerer som beredskapsvei for E18 dersom denne må stenges.

Strekningen Fossan–Kronlia i Vestfold sto ferdig 1954. Den ble bygget i traséen til den nedlagte Tønsberg–Eidsfossbanen, og fikk navnet «Bispeveien». Veien fikk fast dekke i 1956.

## Navnekonflikt
Inntil 2011 fantes også Bispeveien på Nøtterøy, men i Tønsberg kommune. Denne ble omdøpt til Biskopstien.

## Referanser
Ranja Bojer

**Ranja Ingelaug Berg Bojer** (født 1975) er en norsk forfatter, DJ og blogger, bosatt i Trondheim.

## Bibliografi
* *Alt annet enn sannheten*, roman, Margbok (2014)
* *Lillebjørn Nilsen: Original Nilsen*, monografi, Falck Forlag (2023)

## Kilder
* Presentasjon av Ranja Bojer i Forfatterkatalogen på Forfattersentrums nettsider

## Eksterne lenker
* Presentasjon på rotrock.no
Biskopstien (Tønsberg)

**Biskopstien** (6-12) er en 120 meter lang vei på Nøtterøy i Tønsberg kommune. Den krysser Solveien.

## Navnekonflikt
Inntil 2011 het gaten Bispeveien. Den ble omdøpt til Biskopstien for å unngå konflikt med Bispeveien som er navnet på fylkesvei 35 nordover fra Ås i Tønsberg.
Mosbybreen

**Mosbybreen** er en isbre på østkysten av Palmer Land i Antarktis. Breen er om lag 10 kilometer bred ved munningen, og har en sørøstlig strømningsretning mot det nordvestlige hjørnet av New Bedfordfjorden. United States Antarctic Service oppdaget breen og fotograferte den fra fly i desember 1940. I 1947 ble den igjen forografert fra fly ved Ronne Antarctic Research Expedition under Finn Rønne, som i samarbeid med Falkland Islands Dependencies Survey (FIDS) kartla munningen på bakken. Den ble navngitt av FIDS etter Håkon Mosby, en norsk meteorolog og oseanograf.

## Referanser
Terje Abusdal

**Terje Abusdal** (født 19. desember 1978 på Dåsnes i Evje og Hornnes kommune) er en norsk fotograf.

I juni 2013 ble han valgt som en av åtte norske fotografer til å være med i andre kull av *Norwegian Journal of Photography*. Resultatet av dette ble utgitt i boken Norwegian *Journal of Photography #2*. Prosjektet *Summer Long* – som han jobbet med i tre år – dokumenterer de små samfunnene som hvert år oppstår på Langøyene i Oslofjorden.

I oktober 2015 gav han ut sin første fotobok *Radius 500 Metres* på Journal Forlag. Den er en historisk dokumentasjon av bygdelivet på 1970- og 1980-tallet, skildret gjennom en serie personlige bilder fra Setesdal. Boka formidler små hverdagsglimt fanget i en tid da oljerikdommen ennå ikke hadde rukket å komme i land fra Nordsjøen. Den er et visuelt vitnesbyrd fra perioden som markerte slutten for etterkrigstidens sosialdemokratiske modell, før omstilling og nyliberalisme gjorde seg gjeldende.

Terje Abusdal ble antatt på Sørlandsutstillingen høsten 2015 . Der viste han fem bilder fra serien *Summer Long* fra Langøyene i Oslofjorden. I august 2017 vant han prisen *Leica Oscar Barnack Award*, i konkurranse med fotografer fra 104 land. Den 17. desember 2017 mottok Terje Abusdal Aust-Agder fylkeskommunes kunstnerstipend for 2018.

## Referanser


## Eksterne lenker
*
Synnøve Borge

**Synnøve Borge** (født 30. september 1960) er en norsk barnebok- og skolebokforfatter.

Borge er naturfaglærer og lektor i pedagogikk. Hun har gått på forfatterutdanningen ved Norsk Barnebokinstitutt.

## Bibliografi
* *BRUNLANGØRE*, sakprosa barn, Gyldendal (2014)
* *KONGEØYENSTIKKER*, sakprosa barn, Gyldendal (2015)
* *Saltos Bokhylle, nivå 5, Rogn*, norsk for barnetrinnet, Gyldendal (2015) 
* *Saltos Bokhylle, nivå 6, Bubo Bubo *, norsk for barnetrinnet, Gyldendal (2015)
* *Saltos bokhylle, Nivå 7, Saksedyr*, norsk for barnetrinnet, Gyldendal (2016)
* *Saltos bokhylle, Nivå 8, Ål*, norsk for barnetrinnet, Gyldendal (2016)
* *STEINHUMLE*, sakprosa barn, Gyldendal (2016)
* *RAVN,* sakprosa barn, Gyldendal (2017)
* JERV, sakprosa barn, Gyldendal (2018)
* SALAMANDER, sakprosa barn, Gyldendal (2019)
* EKORN, sakprosa barn, Gyldendal (2020)
* GREVLING, sakprosa barn, Gyldendal (2021)
* RÅDYR, sakprosa barn, Gyldendal (2022)
* ULVEPULS, voksen, Fair Forlag (2022)
* RØDREV, sakprosa barn, Gyldendal (2023)
* HOGGORM, sakprosa barn, Gyldendal (2025)
* BLEKKSPRUT, sakprosa barn, Gyldendal (2025)

## Kilder
* Presentasjon i Forfatterkatalogen på Forfattersentrums nettsider
* Presentasjon på Gyldendals nettsider
Ane Borgen

**Ane Borgen** (født 1938) er en norsk forfatter og novellist.

## Familie
Hun er datter av forfatterne Johan Borgen og Annemarta Evjenth og søster av Brett Borgen. Fra 1965 til 1975 var hun gift med musikeren Egil Kapstad.

## Bibliografi
* *Piken i dalen*, noveller, Gyldendal (1968)
* *13*, noveller, Gyldendal (1969)
* *Evas*, noveller, Gyldendal (1971)
* *Lenas bok*, barnebok, Gyldendal (1979)
* *Edels venninne*, noveller, Aschehoug (1988)

## Referanser


## Kilder
* Presentasjon av Ane Borgen i Forfatterkatalogen på Forfattersentrums nettsider
Dmitrij Gudkov

**Dmitrij Gennadevitsj Gudkov** (russisk: Дми́трий Генна́дьевич Гудко́в, født 19. januar 1980) er en russisk politiker. He ble innvalgt i den russiske Statsdumaen i desember 2011 for partiet «Et rettferdig Russland» («*Справедливая Россия*»).
## Eksterne lenker
*
Liste over Sandefjords gater

**Liste over gater i Sandefjord** er en liste over gater og veier i Sandefjord kommune. Enkelte gater krysser kommunegrensen.

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## R

## S

## T

## U

## V

## W
*Wikes vei
*Wilhelm Wetlesens vei

## Y
*Yngves vei
*Yorkstien
*Yorkåsen
*Ysterigata

## Æ
*Ærfuglveien

## Ø

## Å

## Tidligere gater

En del gater i sentrum forsvant i bybrannene i 1900 og 1915. I oktober 2016 fikk en rekke gater nye navn som forberedelse til kommunesammenslåingen. 1. januar 2017 ble en rekke gater som tidligere lå i Andebu og Stokke liggende i Sandefjord kommune.

Gater som har skiftet navn eller ikke eksisterer lenger:
*Armgaden
*Badehusgaden
*Bjerkeveien endret navn til Lindeveien i oktober 2016.
*Bjørneveien endret navn til Mølleråsveien i oktober 2016.
*Bodingaden
*Briskeveien endret navn til Einerveien i oktober 2016.
*Bryggegaden
*Eikeveien endret navn til Svartorveien i oktober 2016.
*Ekornveien endret navn til Ilderveien i oktober 2016.
*Elgveien endret navn til Grevlingveien i oktober 2016.
*Engveien endret navn til Glenneveien i oktober 2016.
*Feensveien endret navn til Stangeveien i oktober 2016.
*Furuveien endret navn til Heggeveien i oktober 2016.
*Granveien endret navn til Gråorveien i oktober 2016.
*Huldreveien endret navn til Vetteveien i oktober 2016.
*Huslyveien endret navn til Emblas vei i oktober 2016.
*Kirkeveien ble en del av Øvre Huvikvei i oktober 2016.
*Kollenveien endret navn til Milleveien i oktober 2016.
*Langgaden
*Lökkegaden
*Løkkeveien endret navn til Presthagan i oktober 2016.
*Myrgaden
*Myrveien ble en del av Parkveien i oktober 2016.
*Måltrostveien ble en del av Lerkeveien i oktober 2016.
*Mårveien endret navn til Røyskattveien i oktober 2016.
*Nedre strandgade
*Nordre gade
*Nordre Ruklegade
*Nygaden
*Promenaden
*Sagaveien endret navn til Bautaveien i oktober 2016.
*Skippergata endret navn til Matrosgata i oktober 2016.
*Skogveien ble en del av Brydes gate i oktober 2016.
*Skovlyveien endret navn til Åbolkroken i oktober 2016.
*Solvangveien ble en del av Schanches gate i oktober 2016.
*Strandgata endret navn til Hvalfangergata i oktober 2016.
*Strandveien
*Strömbadpromenaden
*Söndre Ruklegade
*Tollbugata ble en del av Strandpromenaden i oktober 2016.
*Vestre gade
*Vestre strandgade
*Östre strandgade

## Referanser


*
*
Gunnar Bolstad

**Gunnar Bolstad** (født 1960 i Skien) er en norsk forfatter og historiker.

Han var redaktør i Naturvernforbundet 1989 til 1994. I 1993 ga han ut debattboka "Inn i drivhuset" om norsk klimapolitikk. 

Fra 1997 til 2002 var han generalsekretær i Europabevegelsen i Norge. Bolstad har senere arbeidet som spesialrådgiver i Noregs forskingsråd. 

Han har skrevet to bøker om Stortingets tidlige historie – henholdsvis om det første og det tredje ordentlige storting. I 2015 startet han nettstedet Oslohistorie.no.

## Bibliografi
* *Inn i drivhuset*, sakprosa, Cappelen (1993) 
* *Det første stortinget*, sakprosa, Akademika (2014)
* *Nordens napolitanere. Stortingets kamp med kongen i 1821*, sakprosa (2015) 

## Referanser


## Kilder
* Presentasjon av Gunnar Bolstad i Forfatterkatalogen på Forfattersentrums nettsider
Finn Finnseth

**Finn Andreas Finnseth** (født 10. april 1944)  er en fotballspiller som spiller for klubben Sørreisa IL. Finnseth er Norges eldste målscorer i en registrert divisjon. Han scoret mål for Sørreisa mot Mårfjell i en alder av 68 år. Finnseth går i 2015 inn i sin 58. sesong som aktiv fotballspiller. Finnseth er en erfaren ving/back og er kjent for sine gode vendinger og blikk for spillet. I 2013 ble Finn tildelt Norges fotballforbunds honorære lederstipend for sin lange fartstid på fotballbanen. Ellers er Finnseth kjent som en meget aktiv idrettsmann, blant annet har han gjennomført flere lange skirenn som Birkebeinerrennet.

## Referanser
Ungen (1938)

***Ungen*** er en norsk dramafilm fra 1938, i regi av Rasmus Breistein. I hovedrollene ses Eva Sletto, Harald Heide Steen og Ragnhild Hald. Dette er en filmatisering av Oskar Braatens skuespill *[[Ungen]]* fra 1911. Den ble filmatisert på nytt i 1974, da som musikal.

## Handling
*Julius* og *Milja* er forelsket i hverandre og arbeider dessuten på samme fabrikk. Grønland-jenta *Petrina* flørter med *Julius* og lurer ham til å stjele på fabrikken, noe som gjør at han får sparken. Ett år går og *Julius* har forlatt *Milja* for *Petrina*. *Milja* har fått barn og på dagtid, når hun arbeider, etterlater hun det hos *Hønse-Lovisa*. En lege, som har blitt sendt ut av rike mennesker for å finne barn til å adoptere, overtaler *Milja* til å gi bort sitt barn. Når hun har gitt det fra seg innser hun hva hun har gjort og blir fortvilet. *Hønse-Lovisa* synes imidlertid ikke at det var en klok beslutning å gi fra seg barnet og har derfor beholdt det hos seg. Når *Milja* vender tilbake etter en dansekveld finner hun barnet hjemme hos seg selv.

## Rolleliste
* Eva Sletto – *Milja*
* Harald Heide Steen – *Julius*
* Ragnhild Hald – *Hønse-Lovisa*
* Tove Bryn – *Petrina*
* Astrid Sommer – *Krestena*
* Agnethe Schibsted-Hansson – *Gurina*
* Hans Bille – *Doktoren*
* Hauk Aabel – *Krestoffer*
* Martin Gisti – *Engebret*
* Liv Uchermann Selmer – *Lagreta, moren til Julius*
* Signe Ramberg – *Olina*
* Maj Nielsen-Sæther – *Sersjant-Petra*
* Ellinor Borg – *Pasient på venteværelse*
* Ellen Bugge – *Pasient på venteværelse*
* Bjarne Bø – *Pasient på venteværelse*
* Helge Essmar – *Olaf*
* Marie Hedemark – *En arbeiderkone*
* Joachim Holst-Jensen – *En kelner*
* Ole Leikvang – *Pasient på venteværelse*
* Kirsten Monrad-Aas – *En vestkantfrue*
* Pehr Qværnstrøm – *en restauratør*
* Guri Stormoen – *Pasient på venteværelse*
* Jan Vaage – *Pasient på venteværelse*
* Kåre Wicklund – *Elias*
* Alfred Helgeby – *Melkemann*
*Sonja Marie Bakkely - Ungen

## Eksterne lenker
* 
* ''Ungen'' i Norsk filmografi
Latham 47

**Latham 47** var en franskbygd tomotors flybåt, designet og bygget av Société Latham & Cié for den franske marinen. Latham med nummer 47.02 var flyet Roald Amundsen og fem andre forsvant med i 1928 da de lette etter italieneren Umberto Nobile.

## Varianter
;Type 47.01
:Første Latham 47 prototype.
;Type 47.02
:Andre Latham 47 prototype.
;Type 47
:To prototyper og 12 militærfly, kalt **R3B4**.
;Type 47P
:Sivile postfly, to bygd.

## Operatører
;
* Marine nationale
** *Escadrille 3E1*
** *Escadrille 4R1*

## Ulykker

6. juni 1928 ble et Latham 47.02 satt inn i letingen etter luftskipet ''«Italia»'', som 25. mai 1928 hadde krasjlandet på isen, nord for Spitsbergen. Flyet ble fløyet av nordmannen Leif Ragnar Dietrichson og franskmannen René Guilbaud, og plukket opp Roald Amundsen og en kollega i Bergen, på tur nordover. 18. juni forlot flyet Tromsø på tur nordover, men havarerte på tur over Barentshavet. 31. august ble det funnet noen vrakdeler utenfor kysten av Troms, og i oktober ble en flottør og en bensintank på Haltenbanken. I 2009 ble det søkt etter flyet med undervannsrobot på sjøbunnen ved Bjørnøya, uten at det ble funnet noe.

## Spesifikasjoner
* **Type:** Tomotors militær rekognoseringsflybåt

### Dimensjoner
* **Lengde:** 16.20 m
* **Vingespenn:** 25.20 m 
* **Vingeareal:** 120,20 m²
* **Høyde:** 5,20 m
* **Tomvekt:** 4&nbsp;900 kg
* **Maksvekt:** 6&nbsp;886 kg
*  **Mannskap:** Fire
### Ytelser
* **Motorer:** 2 Farman 12We 500 hk tolvsylinders W-motor (373 kW)
* **Toppfart:** 170 km/t
* **Tjenestehøyde:** 4&nbsp;000 m
* **Rekkevidde:** 900 km

## Referanser

## Litteratur
* 
* 
## Eksterne lenker
* 
* https://www.aviafrance.com/latham-47-aviation-france-5326.htm (fransk)
* http://www.airwar.ru/enc/flyboat/latham47.html (russisk)
* http://www.aerosteles.net/stelefr-caudebec-latham Monument over Latham 47 flyet med Amundsen, Caudebec-en-Caux
*http://polarlitteratur.no/tekster/om-og-av-roald-amundsen/jeg-mener-latham-sank-nordvest-for-bjornoya/
Oskar Braatens filmografi

**Oskar Braatens filmografi**.

## ''[[Ungen]]'', <small> roman </small> (1911)

## ''Bak høkerens disk'', <small> roman </small> (1918) / ''Godvakker-Maren'', <small> skuespill </small> (1927)

## ''Bak høkerens disk'', <small> roman </small> (1918)

## ''Alma'', <small> novelle </small> (1922)

## ''Overgivelse'', <small> novelle </small> (1922)

## ''Den store barnedåpen'', <small> skuespill </small> (1925)

## ''Bra mennesker'', <small> skuespill </small> (1930)

## Referanser
Bård Vonen

**Bård Vonen** (født 5. november 1955) er en norsk tidligere fekter som konkurrerte i kårde. 

Han representerte Norge under to OL, der hans beste resultat var en 7.-plass.

## Medaljer i norske mesterskap

## Se også
* Norgesmesterskapet i fekting

## Referanser


## Eksterne lenker
*
Kjell Otto Moe

**Kjell Otto Moe** (1956–2016) var en norsk fekter som konkurrerte i kårde. 

Han representerte Norge i Sommer-OL 1976, der hans beste resultat var en 7.-plass.

## Referanser


## Eksterne lenker
*
Nyatiti

**Nyatiti** er et eldgammelt afrikansk strengeinstrument som kan minne om en lyre. Det er antatt at instrumentet er over 5000 år gammelt, og stammer fra Nildalen i det øvre Egypt, og senere fraktet sydover til Kenya.

Instrumentet er fremdeles i bruk i nær uforandret konstruksjon.

## Referanser


## Eksterne lenker
* African strings: Nyatiti and the Adangu, *singingwells.org*
* Ogwang "Lelo" K'Okoth, the master of Thum ("Nyatiti"), *youtube.com*